

**"Қазақстан Республикасының кейбір заңнамалық актілеріне әлеуметтік қамсыздандыру мәселелері бойынша өзгерістер мен толықтырулар енгізу туралы" 2013 жылғы 4 ақпандағы Қазақстан Республикасының Заңын іске асыру жөніндегі шаралар туралы**

Қазақстан Республикасы Премьер-Министрінің 2013 жылғы 18 наурыздағы № 52-ө өкімі

      1. Қоса беріліп отырған «Қазақстан Республикасының кейбір заңнамалық актілеріне әлеуметтік қамсыздандыру мәселелері бойынша өзгерістер мен толықтырулар енгізу туралы» 2013 жылғы 4 ақпандағы Қазақстан Республикасының Заңын іске асыру мақсатында қабылдануы қажет нормативтік құқықтық және құқықтық актілердің тізбесі (бұдан әрі – тізбе) бекітілсін.

      2. Қазақстан Республикасының мемлекеттік органдары:

      1) тізбеге сәйкес нормативтік құқықтық және құқықтық актілердің жобаларын әзірлесін және заңнамада белгіленген тәртіппен Қазақстан Республикасының Үкіметіне бекітуге енгізсін;

      2) тиісті ведомстволық нормативтік құқықтық және құқықтық актілерді қабылдасын және қабылданған шаралар туралы Қазақстан Республикасының Үкіметін хабардар етсін.

*Премьер-Министр                               С.Ахметов*

Қазақстан Республикасы

Премьер-Министрінің

2013 жылғы

№ 52-ө өкімімен

бекітілген

 **«Қазақстан Республикасының кейбір заңнамалық актілеріне әлеуметтік қамсыздандыру мәселелері бойынша өзгерістер мен толықтырулар енгізу туралы» 2013 жылғы 4 ақпандағы Қазақстан Республикасының Заңын іске асыру мақсатында қабылдануы қажет нормативтік құқықтық және құқықтық актілердің тізбесі**

|  |  |  |  |  |
| --- | --- | --- | --- | --- |
| Р/с
№  | Нормативтік құқықтық актінің атауы | Актінің нысаны | Орындауға жауапты мемлекеттік органдар | Орындау мерзімі |
| 1 | 2 | 3 | 4 | 5 |
| 1. | Қазақстан Республикасы Үкіметінің кейбір шешімдеріне өзгерістер мен толықтырулар енгізу туралы | Қазақстан Республикасы Үкіметінің қаулысы | Еңбекмині | 2013 жылғы наурыз  |
| 2. | Судья қызметінен келеңсіз себептер бойынша босатылған жағдайда, судьялар үшін қосымша белгіленген міндетті зейнетақы жарналарының сомаларын алып қою және бюджетке аудару қағидаларын бекіту туралы | Қазақстан Республикасы Үкіметінің қаулысы | Еңбекмині, (жинақтау) Қаржымині, ЭБЖМ, ЖС (келісім бойынша)  | 2013 жылғы наурыз |
| 3. | «Мемлекеттік әлеуметтік сақтандыру қорынан төленетін әлеуметтік төлемдердің мөлшерін есептеу, қайта есептеу (айқындау) және арттыру ережесін бекіту туралы» Қазақстан Республикасы Үкіметінің 2007 жылғы 28 желтоқсандағы № 1307 қаулысына өзгеріс енгізу туралы  | Қазақстан Республикасы Үкіметінің қаулысы | Еңбекмині | 2013 жылғы наурыз |
| 4. | «Әлеуметтік аударымдарды есептеу және аудару ережесiн бекiту туралы» Қазақстан Республикасы Үкіметінің 2004 жылғы 21 маусымдағы № 683 қаулысына өзгеріс енгізу туралы | Қазақстан Республикасы Үкіметінің қаулысы | Еңбекмині | 2013 жылғы наурыз |
| 5. | «Зейнетақы аннуитеті шарттары негізінде жинақталған зейнетақы қаражаты есебінен Қазақстан Республикасы сақтандыру ұйымдарының зейнетақымен қамсыздандыру ережесін бекіту туралы» Қазақстан Республикасы Ұлттық Банкі Басқармасының 2003 жылғы 25 шілдедегі № 249 қаулысына өзгерістер және толықтырулар енгізу туралы | Қазақстан Республикасы Ұлттық Банкі Басқармасының қаулысы | ҰБ (келісім бойынша) | 2013 жылғы наурыз |
| 6. | «1998 жылғы 1 қаңтардан бергi кезеңдегi табыстың жинақтаушы зейнетақы қорларына мiндеттi зейнетақы жарналары жүзеге асырылған табысқа сәйкестiгiн анықтау ережесiн бекіту туралы» Қазақстан Республикасы Еңбек және халықты әлеуметтiк қорғау министрiнiң 2004 жылғы 21 желтоқсандағы № 310-ө бұйрығына өзгеріс енгізу туралы | бұйрық | Еңбекмині | 2013 жылғы наурыз |
| 7. | «Мемлекеттiк әлеуметтiк сақтандыру қоры» акционерлiк қоғамының басшы қызметкерлерiне қойылатын бiлiктiлiк талаптарын бекiту туралы» Қазақстан Республикасы Еңбек және халықты әлеуметтiк қорғау министрiнiң 2004 жылғы 5 шiлдедегi № 154-ө бұйрығының күші жойылды деп тану туралы | бұйрық | Еңбекмині | 2013 жылғы наурыз |
| 8. | «Мемлекеттiк әлеуметтiк сақтандыру қорынан әлеуметтiк төлемдер тағайындау үшiн өтiнiштiң нысанын бекiту туралы» Қазақстан Республикасы Еңбек және халықты әлеуметтiк қорғау министрiнiң 2004 жылғы 15 маусымдағы № 136-ө бұйрығының күші жойылды деп тану туралы | бұйрық | Еңбекмині | 2013 жылғы наурыз |

**Ескертпе: аббревиатуралардың толық жазылуы:**

Еңбекмині – Қазақстан Республикасы Еңбек және халықты әлеуметтік қорғау министрлігі

Қаржымині – Қазақстан Республикасы Қаржы министрлігі

ЭБЖМ      – Қазақстан Республикасы Экономика және бюджеттік жоспарлау министрлігі

ҰБ        – Қазақстан Республикасы Ұлттық Банкі

ЖС        – Қазақстан Республикасы Жоғарғы Соты

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК